U Briselu počela konferencija o korupciji
Stručnjaci povlače specificnost  tzv balkanske korupcije, koja je, bez razlike, napala sve države regiona
Da li je neizbježno da period tranzicije na Zapadnom Balkanu prati ozbiljan nivo korupcije. Prema ekspertima, okupljenim danas u Briselu, odgovor je pozitivan ali podvlače specifičnosti "balkanske korupcije" koja je, bez razlike, napala sve države regiona. Predsjedavajući Anti-korupcijske inicijative Pata stabilnosti, Ugo Draetta kaže: Imamo sitnu korupciju sitnih ljudi na pozicijama vlasti- oni će uzeti 100 dolara da daju krevet u bolnici, uzeće 50 dolara da vam telefon prilključe u toko nekolko narednih mjeseci, umjesto nekoliko narednih godina. Kako to nazvati? Jeste, to je korupcija! Korupciju kao značajan problem prepoznaje i direktor američke asocijacije pravnika i njenog programa Vladavine zakona, Robert Leventhal: Sva istraživanja ukazuju na to da korupcija ostaje jedan od krupnih problema u regionu. Ova konferencija, i ostale mjere koje se preduzimaju, je veoma dobrodošao znak - zemlje ulažu napore, donatori i medjunarodne organizacije su posebno zainteresovani da rade, zajedno sa regionom, na rješavanju ovog problema. Ne treba zaboraviti da korupcija potkopava stabilnost, odvraća strane investicije. Zbog toga, zbog vlastite koristi i želje da se priključe EU, zemlje moraju iskazati progres na ovom polju." "Uspostavili smo lokalnu kancelariju u reginu, u Sarajevu, koja bi trebala pomoći u borbi protiv korupcije, jer naša ideja je da se korupcija u zemlji ne može potući tako što ćhe neko sa Zapada učiti domaće ljude kako da se bore. Niko, u stvari, nije u poziciji da drugome daje lekcije. Samo ako oni sami preuzmu odgovornost u borbi protiv korupcije, i shvate da je to zlo, rak društva... Ako to shvate, tada imamo šanse za uspjeh". Sutra će o korupciji razgovarati i ministri pravde država balkanskog regiona, koji bi trebali i potpisati posebnu deklaraciju o tome.